OpenLLM-France/wikimedia huggingface dataset:
# Bianchini (cràter marcià)

Bianchini és un cràter situat en el quadrangle Thaumasia de Mart, situat amb el sistema de coordenades planetocèntriques a -63.26 ° latitud N i 266.07 ° longitud E, dins d'Aonia Terra. Té 70.71 km de diàmetre i va ser anomenat en memòria de Francesco Bianchini, denominació aprovada el 1973 pel Grup de Treball de la Unió Astronòmica Internacional (UAI) per a la Nomenclatura del Sistema Planetari (WGPSN).
Al sud de Bianchini estan els cràters Agassiz i Heaviside, al sud-oest apareix el cràter Smith, i més al nord-oest s'hi troba el cràter Ross.
Al sud de la vora del cràter s'hi troba la Regió Polar del Sud de Mart (quadrangle Mare Australe), una àrea que rep la llum diürna durant l'estiu 24 hores marcianes al dia, i que roman en la foscor durant l'hivern. Més al sud del cràter s'estén l'Argentea Planum.

## Referències

* ↑ "Bianchini (cràter marcià)". Gazetteer of Planetary Nomenclature. USGS Astrogeology Research Program. (anglès)
* ↑ Debus, Allen G., Western Publishing Company Hannibal, Mo., 1968: New York. World Who's Who in Science.

## Enllaços externs

* «Localitzador d'estructures astrogeològiques». Google Mars.
# Palma (ornament)

La palma tradicional és la fulla de la palmera engroguida i després treballada amb tècniques de cistelleria. Una fulla llarga només engroguida és un palmó. S'engrogueixen a l'arbre privant-les de l'acció de la llum.
Palmes i palmons s'usen per a commemorar l'entrada triomfal de Jesús a Jerusalem a les celebracions del Diumenge de Rams.
És tradició que les nenes portin palmes trenades, formant dibuixos i carregades de caramels. Quan creixen porten el mateix que els nens, el palmó, i és costum picar el peu d'aquest a terra. Les palmes i palmons es decoraven amb llaminadures en forma de rosaris i figuretes de colors blanc i rosa fetes de sucre. Tradicionalment eren els padrins els qui regalaven les palmes i palmons als fillols. Sovint els adults porten fulles petites de palma o de llorer més discretes.
A aquest acte, calia anar-hi ben mudat, i estrenar roba aquest dia ha estat una tradició ben vigent fins fa uns anys.
A altres llocs d'Europa, com a Polònia i Lituània, també es fan servir palmes decorades a les celebracions del Diumenge de Rams.

## Venda de palmes

A algunes ciutats hi ha mercats que obren poc abans del Diumenge de Rams per a vendre palmes, palmons i llorer per a la celebració. Uns dels més coneguts és el Mercat del Ram de Vic, Osona.

## Figura heràldica

La palma és també una figura heràldica habitual que simbolitza la victòria i la pau, però que pot indicar també el martiri. Una o dues palmes col·locades com a ornaments exteriors de l'escut d'una vila o ciutat poden indicar els setges (i per tant el martiri) a què ha estat sotmesa la localitat. La palma també acostumava a afegir-se als escuts heràldics de qui havia mostrat una gran resistència durant la batalla. La corona amb palmes està formada per una corona d'or a l'antiga amb dues palmes de sinople passades en sautor enfilades dins la corona.
* Corona amb palmes
* Escut de la Palma d'Ebre, amb la palma com a senyal parlant
* Escut de la Guingueta d'Àneu, amb la palma com a símbol del martiri de sant Julià, patró d'Unarre
* Escut de Vielha e Mijaran, amb palmes com a ornament exterior

## Vegeu també

* Diumenge de Rams

## Referències

* ↑ IEC - Plama
* ↑ «Costums de la Setmana Santa reusenca». Arxivat de l'original el 2009-04-20. [Consulta: 5 abril 2009].
* ↑ festes.org - l'espai on comença la festa
* ↑ festes.org - l'espai on comença la festa - Mercat del Ram
Viccionari
# Paquet d'ona

Paquet d'ona, en física, és una ona de curta durada que viatja com si fos una unitat d'energia. Un paquet d'ona pot ser sintetitzat mitjançant un sumatori o integral d'ones sinusiodals amb diferents nombres d'ona. Cada component i, per tant, el paquet d'ona són solucions de l'equació d'ona. Depenent de l'equació d'ona, els paquets d'ona poder ser no dispersius (el perfil de l'amplitud roman constant) o dispersius (el perfil de l'amplitud no roman constant).
En el camp de la mecànica quàntica, aquesta equació d'ona és precisament l'equació d'Schrödinger. Llavors és possible de deduir l'evolució temporal del sistema quàntic.

## Definició

Considerant l'equació d'ona de la física clàssica :
${\partial ^{2}u \over \partial t^{2}}=c^{2}{\nabla ^{2}u}$ on $c$ és la velocitat de 'ona en el mitjà de propagació.
La solució és en forma d'ones planes :
$u(\mathbf {x} ,t)=e^{i{(\mathbf {k\cdot x} }-\omega t)}$
Llavors sabent que el paquet d'ona és un sumatori o integral d'ones planes :
$u(x,t)={\frac {1}{\sqrt {2\pi }}}\int _{-\infty }^{\,\infty }A(k)~e^{i(kx-\omega (k)t)}dk.$
i s'obté :
${\begin{aligned}u(x,t)&=e^{-(x-ct)^{2}+ik_{0}(x-ct)}\\&=e^{-(x-ct)^{2}}\left[\cos \left(2\pi {\frac {x-ct}{\lambda }}\right)+i\sin \left(2\pi {\frac {x-ct}{\lambda }}\right)\right].\end{aligned}}$ que representa la Fig.1

## Vegeu també

* Partícula lliure
* Equació de Schrödinger

## Referències

* ↑ «Wave Equation, Wave Packet Solution» (en anglès). hyperphysics.phy-astr.gsu.edu. [Consulta: 30 abril 2017].
* ↑ «Wave Packets» (en anglès). farside.ph.utexas.edu. [Consulta: 30 abril 2017].
* ↑ «Wave Packets and Uncertainty» (en anglès). quantummechanics.ucsd.edu. [Consulta: 30 abril 2017].
# Bàcolor (cràter marcià)

Bàcolor és el nom d'un cràter d'impacte al planeta Mart situat amb el sistema de coordenades planetocèntriques a 33.18 ° latitud N i 118.82 ° longitud E. L'impacte va causar un obertura de 21.58 quilòmetres de diàmetre a la superfície del quadrangle Casius. El nom va ser aprovat l'any 2006 per la Unió Astronòmica Internacional en honor de la comunitat de Bàcolor, a les Filipines.

## Referències

* ↑ "Bàcolor (cràter marcià)". Gazetteer of Planetary Nomenclature. USGS Astrogeology Research Program. (anglès)
* ↑ Cohen, Saul B. Columbia University Press. The Columbia Gazetteer of the World, 1998.

## Enllaços externs

* «Localitzador d'estructures astrogeològiques». Google Mars.
# Victorià de la Riva i Ruiz

Victorià de la Riva i Ruiz (Barcelona, 9 d'abril de 1878 - Barcelona, 16 de gener de 1930) fou un futbolista català de la dècada de 1900 i dirigent esportiu.
Fou jugador del RCD Espanyol entre 1903 i 1905. Jugava de davanter i fou campió de Catalunya la temporada 1903-04.
Fou president de l'Espanyol durant dues etapes, 1919-1920 i 1920-1924. Durant la seva presidència es compraren els terrens de l'Estadi de Sarrià. També fou president del Cercle del Liceu.
Els seus germans Santiago i Genaro també foren presidents de l'Espanyol.

## Palmarès

* Campionat de Catalunya de futbol:
** 1903-04

## Referències

* ↑ «Necrològiques». La Vanguardia, 18-01-1930. [Consulta: 9 abril 2019].
* 1 2 «Fitxa a periquito.cat». Periquito.cat. [Consulta: 9 abril 2019].
* ↑ «Cronologia». periquito.cat. [Consulta: 9 abril 2019].
# Cyril Stiles

Cyril Stiles (Pietermaritzburg, 10 d'octubre de 1904 - valor desconegut, 5 de març de 1985) fou un remer neozelandès que va competir durant les dècades de 1920 i 1930.
El 1932 va prendre part en els Jocs Olímpics de Los Angeles, on disputà dues proves del programa de rem. Guanyà la medalla de plata en la prova del dos sense timoner, formant parella amb Fred Thompson, mentre en la prova del vuit amb timoner quedà eliminat en sèries.
En el seu palmarès també destaca una medalla de bronze als Jocs de l'Imperi Britànic de 1938.

## Referències

* 1 2 «Bob Stiles Olympic Results». sports-reference.com. Arxivat de l'original el 12 de novembre 2012. [Consulta: 26 febrer 2019].
# Parc Nacional d'Acàdia

El Parc Nacional d'Acàdia (Acadia National Park) conserva una gran part de l'illa dels Monts Deserts (Mount Desert Island en anglès i originalment l'île des Monts Déserts en francès) i diverses illes properes al llarg de la costa atlàntica de Maine al nord-est dels Estats Units. Aquesta zona protegida inclou altes muntanyes costaneres, molts quilòmetres de la costa i un gran nombre de llacs. Ocupa 121 km².

## Enllaços externs

* Acadia National Park (anglès)
# Plana del riu Snake

La plana del riu Snake (en anglès: Snake River Plain) és una caracterísitica geològica situada principalment a l'estat dels Estats Units d'Idaho. S'estén uns 640 km d'oest a nord-oest de l'estat de Wyoming fins a la frontera entre Idaho-Oregon. La plana és una depressió del terreny plana i ampla, i cobreix un quart de la superdície d'Idaho.
Moltes de les ciutats principals d'Idaho es troben a la plana del riu Snake, i molta també de la terra agrícola.

## Geologia

La plana del riu Snake es pot dividir en tres seccions: occidental, central i oriental. La part occidental té diversos llacs amb sediments de riolita i basalt es va formar de fa 11 a 12 milions d'anys per erupció volcànica. La part oriental arriba al Parc Nacional de Yellowstone. La part central és similar a l'oriental però amb llacs.

## Efectes sobre el clima

La plana del riu Snake té un efecte significatiu sobre el clima del Parc Nacional Yellowstone i les zones adjacents del sud i oest de Yellowstone. Hi ha un canal d'humitat que s'estén des de l'oceà Pacífic a Yellowstone. El canl d'humitat passa sense que cap accident geogràfic ho impedeixi. Les condicions orogràfiques fan que la precipitació arribi molt a l'interior dels Estats Units. La capçalera de la vall del riu Snake els Tetons, i l'altiplà de Yellowstone reben molta més precipitació que altres zones de la regió i, per tant, la zona és més humida i més verda amb molta neu a l'hivern.
El potencial geotèrmic de la zona és un dels majors dels Estats Units.

## Referències i enllaços externs

* ↑ Bryson, R. A. and Hare, F.K. 1974 Climates of North America, Survey of Climatology, Vol. 11 Elsevier, New York p 422
* ↑ Mock, C. J., 1996 Climatic controls and spatial variations of precipitation in the western United States, Journal of Climate, 9:1111-1125
* Snake River Plain at Digital Atlas of Idaho
* The Snake River Plain Arxivat 2012-07-17 a Wayback Machine.
# Manuel Cortina y Arenzana

Manuel Cortina y Arenzana (Sevilla, 1 d'agost de 1802 - Madrid, 4 de desembre de 1879) va ser un advocat, polític i militar espanyol.

## Biografia

Es va unir al moviment que va portar al govern espanyol al Trienni liberal. Oposat a l'absolutisme de Ferran VII d'Espanya sempre va estar prop del pensament progressista de l'època. Encara que la seva professió no era la militar, va destacar en la Primera Guerra Carlista en algunes accions a Andalusia combatent amb els liberals. Va ser Diputat des de 1834 fins a 1854 per Sevilla, Huelva, Màlaga i Madrid i president de les Corts entre abril i maig de 1843.
Partidari d'Espartero, fou ministre de la governació en el seu segon govern (1840-1841), però després del bombardeig de Barcelona se'n va oposar fermament i va conspirar per a la seva caiguda. Va estar pres a Madrid i en 1846 es va reintegrar parcialment a la vida política, si bé les seves desavinences amb Isabel II el van fer retirar-se de l'activitat de primera línia. Va ser President de la Reial Acadèmia de Jurisprudència i Legislació el 1849-1850 i el 1855-1857, i acadèmic de la Reial Acadèmia de Ciències Morals i Polítiques. Fou nomenat Senador vitalici en 1858 fins a 1860 però no va jurar el càrrec pel que mai en va ser reconegut.

## Referències

* ↑ Manuel Cortina a geneanet.org
* ↑ Fitxa del Congrés dels Diputats
* ↑ «Presidents de la RAJYL». Arxivat de l'original el 2015-11-17. [Consulta: 16 gener 2016].
* ↑ Medalla 35 Arxivat 2017-12-24 a Wayback Machine. de la RACMYP
* ↑ Fitxa del Senat

## Enllaços externs

* Semblanza de Manuel Cortina, de Semblanzas de los 340 diputados a Cortes, d'autor anònim, publicat en 1850.
* Arxiu Arxivat 2016-03-04 a Wayback Machine. digitalitzat de la Fundación Cortina, amb el fons documental llegat per Cortina a l'Il·lustre Col·legi d'Advocats de Madrid.
* El abogado Manuel Cortina y su época
# Pedro Chaves

Pedro António Matos Chaves nascut a Porto el 27 de febrer de 1965 és un pilot de curses Portuguès que va arribar a disputar curses de Fórmula 1.
Pedro Chaves va debutar a la primera cursa de la temporada 1991 (la 42a temporada de la història) del campionat del món de la Fórmula 1, disputant el 10 de març del 1991 el G.P. dels Estats Units al circuit de Phoenix.
Va participar en un total de tretze curses puntuables pel campionat de la F1, disputades totes a la temporada 1991 no aconseguint classificar-se per disputar cap cursa i, per tant, no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1991 | Coloni Racing Srl | Coloni | Ford | USA NVQ | BRA NVQ | SMR NVQ | MON NVQ | CAN NVQ | MEX NVQ | FRA NVQ | GB NVQ | ALE NVQ | HON NVQ | BEL NVQ | ITA NVQ | POR NVQ | ESP | JAP | AUS | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 13 (0) | 0 | 0 | 0 | 0 | 0 |
# Tithoniae Catenae

Tithoniae Catenae una formació geològica del tipus catena del quadrangle Coprates de Mart, situat amb coordenades planetocèntriques a -4.94 ° latitud N i 282.53 ° longitud E. Té un diàmetre de 562 km i va rebre el nom d'un clàssic d'albedo. El nom va ser fet oficial per la UAI l'any 1987. El terme "Catena" fa referència a una cadena de cràters.

## Referències

* ↑ "Tithoniae Catenae". Gazetteer of Planetary Nomenclature. USGS Astrogeology Research Program. (anglès)
* ↑ Antoniadi, E.M.. Hermann et Cie. Map of albedo features of Mars, (plates 2-5), in La Planéte Mars, 1930.
* ↑ «Descripcions dels termes» (en anglés). [Consulta: 13 febrer 2021].

## Enllaços externs

* «Localitzador d'estructures astrogeològiques». Google Mars.
# Simeon Toribio

Simeon Toribio (Bohol, 3 de setembre de 1905 - Carmen, 5 de juny de 1969) va ser un atleta filipí, especialista en el salt d'alçada, que va competir durant les dècades de 1920 i 1930.
Va estudiar a la Universitat Silliman. Durant la seva carrera esportiva va prendre part en tres edicions dels Jocs Olímpics d'Estiu, el 1928, 1932 i 1936. El 1928, a Amsterdam, fou quart en la prova del salt d'alçada, en una competició en què va perdre la medalla en el desempat ja que va saltar la mateixa alçada que Benjamin Hedges i Claude Ménard, medalla de plata i de bronze respectivament. El 1932, a Los Angeles, guanyà la medalla de bronze en la mateixa prova. Novament es va haver de recórrer al desempat per determinar les medalles ja que saltà la mateixa alçada que Duncan McNaughton i Robert van Osdel, or i plata respectivament. El 1936, a Berlín, fou dotzè en el salt d'alçada. En aquests mateixos Jocs fou l'abanderat filipí en la cerimònia inaugural.
En el seu palmarès també destaquen tres medalles d'or als Jocs de l'Extrem Orient, el 1927, 1930 i 1934. El 1930 fou guardonat amb el Helms World Trophy i fou reconegut com l'atleta més destacat de l'Àsia.
Completà els seus estudis a la Universitat de Califòrnia a Los Angeles on es graduà en enginyeria civil. Entre 1941 i 1953 fou escollit membre de la Cambra de Representants de les Filipines en representació del Districte de Bohol.

## Millors marques

* Salt d'alçada. 2,00 metres (1930)

## Referències

* ↑ Silliman University: History Arxivat 2009-01-30 a Wayback Machine.. su.edu.ph. Retrieved September 11, 2009.
* 1 2 3 4 «Olympedia – Simeon Toribio». [Consulta: 10 setembre 2024].
* ↑ Ramon J. Farolan (September 8, 2008) "War-torn Afghanistan wins Olympic bronze". Philippine Daily Inquirer.
* ↑ «Filipino Champions in Athletics, Golf, Chess, Tennis, Martial Arts, and Other Philippine Sports». Arxivat de l'original el January 15, 2011. [Consulta: 4 octubre 2008].
* ↑ «Track and Field Statistics». [Consulta: 10 setembre 2024].
# Parc Nacional de la Samoa Americana

El Parc Nacional de la Samoa Americana (en anglès National Park of American Samoa) és un parc nacional dels Estats Units localitzat en el territori de la Samoa Americana (o Samoa Nord-americana) a l'oceà Pacífic. Es divideix en tres seccions a les illes Tutuila, Ofu-Olosega i Ta'u. Va ser creat pel Congrés dels Estats Units el 1988. L'entitat gestora és el Servei de Parcs Nacionals. El parc inclou esculls de corall i selves pluvials. Al parc es pot practicar el senderisme i el busseig. Dels 36,42 quilòmetres quadrats que formen el parc, 12,10 quilòmetres quadrats consisteixen en ecosistemes aquàtics. És l'únic parc nacional dels Estats Units que es troba al sud de l'equador.
Els visitants sovint s'allotgen amb famílies de la Samoa Nord-americana durant els seus viatges al parc per tal d'experimentar la cultura de les illes. El Servei de Parcs Nacionals dels Estats Units facilita aquests intercanvis culturals i la gestió del parc.

## Referències

* ↑ Saundry, Peter. «American Samoa». The Encyclopedia of Earth, 2012. [Consulta: 3 desembre 2023].
* ↑ Blondet, Marieke «National Park of American Samoa, Polynesia: A case study of virtualizing environmentalism and development» (en anglès). Reconsidering Development, 1, 1, 01-01-2010. ISSN: 2474-9117.
* ↑ Honeycutt, Rodney L. «Samoan tropical moist forests». The Encyclopedia of Earth, 2014. [Consulta: 3 desembre 2023].
* ↑ «A Guide to the National Park of American Samoa» (en anglès). nationalgeographic.com, 05-11-2009. [Consulta: 3 desembre 2023].

## Bibliografia

* The National Parks: Index 2001–2003. Washington: U.S. Department of the Interior

## Vegeu també

* Samoa Nord-americana
* Tutuila
* Ta'u

## Enllaços externs

* National Park Service: National Park of American Samoa (anglès) (castellà)
* Mapes del parc (anglès)
* Projectes ambientals al parc Arxivat 2007-10-12 a Wayback Machine. (anglès)
* Aus del parc (anglès)
# Montserrat Padrós Mangot

Montserrat Padrós Mangot (Barcelona, 1937) és una artista, pintora i dibuixant catalana nascuda a Barcelona. Va estudiar Magisteri i s'hi va dedicar un temps, però ben aviat va canviar de professió per la seva vocació, la pintura. Com a artista, la seva pintura té trets formals propers a l'expressionisme i l'impressionisme i ha exposat tant en l'àmbit nacional com en l'internacional.

## Biografia

Mangot va néixer a Barcelona el 1939. Va estudiar Magisteri i haver-shi dedicat durant uns anys, va ingressar a l'Escola Massana l'any 1970, on va conèixer les tècniques del dibuix, pintura, mosaic, estampació, vidriera i gravat. Sis anys més tard, es va graduar en tècniques de pintura mural. Des d'aquest moment, la seva producció artística ha estat fructífera i ha exposat la seva obra a diferents ciutats d'Espanya i Itàlia, Ginebra i Nova York.
L'any 1983 guanyà el Premi de Pintura "Maria Trías" en la seva XXIII edició del Ciutat de Palamós i el 1989 el Premi d’Honor amb Paleta d’Argent a la XXII edició del Concurs Internacional de Pintura de la Fundació Margarita Marsà, atorgat per l’Ajuntament de Palamós, Girona.
L'any 1988 la Generalitat de Catalunya li patrocinà una exposició Homenatge a Gaudí amb el catàleg Mangot pinta Gaudí, que el 24 de gener de 1994 va ser inclòs al museu The Hispanic Society of America i el 5 d’agost d’aquell mateix any a la biblioteca del The Metropolitan Museum of Art de Nova York.

## Obra

La seva pintura, propera a l’expressionisme i l’impressionisme, es caracteritza per una paleta acolorida i expressiva i per una pinzellada solta, que dona forma a les figures sense que aquestes necessitin la línia per esdevenir-se. A les seves obres hi trobem principalment paisatges urbans i marítims que ens remeten a la vibrant llum mediterrània. Pel que fa al retrat, Mangot cerca l’essència, la veritat del retratat; en definitiva, plasmar-ne l'ànima.

## Referències

* ↑ Recull factici de catàlegs d’exposicions de Montserrat Padrós Mangot. (1976-2018)
* 1 2 Fundació Vila Casas. «Directori d'artistes - Mangot». [Consulta: 12 febrer 2024].
* 1 2 3 «Mangot». Sala Rusiñol. [Consulta: 12 febrer 2024].
* ↑ Mangot pinta Gaudí (en català). [Barcelona?]: Departament de Cultura de la Generalitat de Catalunya, 1988?, p. 50. ISBN 844041868X.

## Enllaços externs

* Montserrat Padrós Mangot - Lloc web oficial
# Acidalia Colles

Acidalia Colles és un grup de turons del quadrangle Mare Acidalium de Mart, situat amb les coordenades planetocèntriques a 52.96 ° N i 340.37 ° E. Té 356.3 de diàmetre i va rebre el nom d'un tret albedo a 72 ° N, 70 ° O. El nom va ser aprovat per la UAI l'any 2000. El terme "Colles" és utilitzat per turons petits o knobs.

## Referències

* ↑ "Acidalia Colles". Gazetteer of Planetary Nomenclature. USGS Astrogeology Research Program. (anglès)
* ↑ Blunck, Jürgen. Exposition Press. Mars and its Satellites, A Detailed Commentary on the Nomenclature. 2$^a$, 1982..
* ↑ «Descriptor Terms (Feature Types)» (en anglés).
# Parc Nacional de les Cascades del Nord

El Parc Nacional de les Cascades del Nord (North Cascades National Park) és la unitat més gran de l'anomenat Complex de Parcs Nacionals de les Cascades del Nord (North Cascades National Park Complex), que consta de tres unitats contigües del Servei de Parcs Nacionals gestionats com una sola unitat que ocupa 2.772 km² de la serralada de les Cascades a l'estat de Washington al nord-oest dels Estats Units. Les altres dues unitats del complex són l'Àrea Recreativa Nacional del Llac Roosevelt (Lake Roosevelt National Recreation Area) i l'Àrea Recreativa Nacional del Llac Chelan (Lake Chelan National Recreation Area), amb el Llac Chelan. Diversos pics dentats, valls profundes, cascades, i més de 300 glaceres adornen aquestes tres àrees protegides. El complex es troba a la frontera amb el Canadà. Immediatament al nord es troben parcs provincials i àrees silvestres adjacents a la província canadenca de Colúmbia Britànica. Aproximadament el 93 per cent de les Cascades del Nord va ser designat com "àrees salvatges" per la "Llei d'àrees salvatges de Washington" (Washington Wilderness Act) de 1988.

## Enllaços externs

* North Cascades National Park (anglès) (castellà)
# Platja del Cap de Sant Pere

La platja del Cap de Sant Pere està situada a l'extrem oriental del terme municipal de Cambrils (comarca del Baix Camp), fent de límit amb el terme de Salou (comarca del Tarragonès).
De sorra de granulometria fina, té unes dimensions de 800 m de longitud i 10 m. d'amplada. Es troba localitzada en una àrea semiurbana, la urbanització Verge del Carme, davant del passeig marítim que porta el nom de Passeig Miramar.
La seva situació afavoreix l'oferta hotelera i, per tant, és possible trobar allotjament en primera línia, així com l'accés per transport públic (línia regular d'autobús) i particular. En temporada alta es neteja la sorra diàriament. El seu grau d'ocupació és alt. La Platja del Cap de Sant Pere disposa de papereres, dutxes i servei de vigilància. Altres serveis d'oci i restauració que es troben a la platja del Cap de Sant Pere és la possibilitat de llogar tendals, hamaques i patins i punts de venda de menjar i begudes, en temporada alta.

## Referències

* ↑ "Guia de platges”: Patronat de Turisme- Ajuntament de Cambrils, 2005. p. 8.